1979 Westsail 42 Cutter Zeil Boot te koop - nl.yachtworld.com
US$ 64,900 (EUR 58,866)
Lengte van dek : 42 ft 10 in
Waterverplaatsing: 31500 lbs
Aantal brandstoftanks: Aluminium (140 Gallons) Zwane gaan ‘nie pa staan’ vir mislukte Estina-projek | Netwerk24
Deur Bonolo Selebano 25 April 2019 17:41
Mosebenzi Zwane, voormalige LUR vir landbou en landelike ontwikkeling in die Vrystaat, het Donderdag gesê hy laat dit oor aan die huidige leierskap in die departement om verantwoording te doen vir die ineenstorting van die Estina-suiwelprojek in Vrede.
Mosebenzi Zwane. Foto: Gallo Images
Sy reaksie kom te midde van adv. Busisiwe Mkhwebane, openbare beskermer (OB), se openbare sittings in die Thembelihle-township oor dié projek.
Kleinboere wat begunstigdes van die projek sou wees, beweer Zwane en die destydse Vrystaatse premier, Ace Magashule, het aan hulle vee, opleiding in Indië en werk op die plaas belowe, maar daar het dadels van gekom.
Op ’n vraag of hy die Guptas gehelp het om geld uit die projek ter waarde van R250 miljoen te buit, het Zwane gesê: “Ek het simpatie daarmee dat hulle (kleinboere) nie gehelp word nie, maar daar is ’n ampsdraer, daar is ’n departementshoof en ek wil nie gesien word as iemand wat uit die graf uit regeer nie.
“Ek respekteer die proses en ek sal my leiers die ruimte gee wat hulle nodig het.”
Meer oor: Mosebenzi Zwane | Adv. Busisiwe Mkhwebane | Vrede | Ondersoek | Openbare Beskermer (Ob) | Estina-Suiwelprojek
Beweerde staatskapers op ANC-kandidatelys